CPF:ลุ้นงบฯ 2Q59-3Q59 ฟื้นต่อเนื่องโบรกฯเพิ่มราคาเป้าหมายเป็น 35 บาท
CPF คาดผลประกอบการไตรมาส 2/59-ไตรมาส 3/59มีโอกาสฟื้นตัวต่อเนื่อง จากคาดกำไรสุทธิปี 59 จะขยายตัว 43% เทียบช่วงเดียวกันของปีก่อนโบรกฯเพิ่มราคาเป้าหมายเป็น 35 บาท
18 พ.ค. 2559

บล.โนมูระ พัฒนสิน ระบุในบทวิเคราะห์วันนี้ (18 พ.ค.) ว่าบริษัท เจริญโภคภัณฑ์อาหาร จำกัด (มหาชน) หรือ CPF คาดผลประกอบการไตรมาส 2/59-ไตรมาส 3/59มีโอกาสฟื้นตัวต่อเนื่อง จากคาดกำไรสุทธิปี 59 จะขยายตัว 43% เทียบช่วงเดียวกันของปีก่อน
ปรับราคาเป้าหมายขึ้นที่ 35 บาท อิง PER16F 16.2x ต่ำกว่ากลุ่มฯที่ 18.6x มี Upside 22.8% จากธุรกิจกุ้งที่ฟื้นตัว และแนวโน้มราคาสุกรในประเทศปรับตัวขึ้น หนุนผลประกอบการไตรมาส 2/59มีแนวโน้มเติบโตต่อเนื่อง 